Malta hija spiss imsejħa l-benniena tal-Mediterran, minħabba l-pożizzjoni tagħha u s-sehem li għandha fl-Istorja. L-Istorja ta' Malta hi sinjura fl-antikità, kif ġie ppruvat riċentement bis-sejbiet ta' tempji Neolitiċi. It-Tempji Neolitiċi f'Malta huma madwar elf sena aktar antiki mill-famużi Piramidi ta' Giza fl-Eġittu. Hemm żewġ perjodi partikolari li jispikkaw fuq l-oħrajn: il-perjodu isl-itil ea u l-perjodu tal-Kavallieri ta' San Ġwann; dawn huma uniċi għal Malta. Nafu kif il-Kristjaneżmu daħal Malta, peress li huwa mniżżel fl-Atti ta' l- Appostli, u kif il-Kristjaneżmu tant rabba egħruq sodi mal-medda taż- żmien f'kull qasam tal-ħajja tal-poplu tagħna. Hekk naraw li maż-żmien ġew imwaqqfa l'hekk imsejħa ''fratellanzi': li kienu għaqdiet importanti ħafna kemm mill-att reliġjuż kif ukoll mill-att soċjali. Waħda minn dawn il-fratellanzi hija l-Arċikonfraternità ta' San Ġużepp. Li qed insiru nafu aktar fuqha minn dokumenti, kotba u rakkonti miktuba qabel u matul il-268 sena ta' ħakma tal- Kavallieri ta' San Ġwann, f'Malta u f'pajjiżi oħra li ddependew minnhom. Is-Sur Anthonv Casha, kiteb artiklu tajjeb fil-ktieb tal-festa ta' Marzu 1992, li fih imniżżla dati ta' fatti dokumentati li ġraw bejn l-aħħar tal-ħmistax u l-bidu tas-sittax-il seklu. Matul iż-żmenijiet, l- Arċikonfraternità tagħna tbierket b'irġiel twajba u li bi tmexxija, fidi u kuraġġ għaddewha minn ibħra imqallba u żmenijiet koroh. Il-Fratellanza tal-Mastrudaxxi li bdiet din il-Konfraternità ftit kienet tobsor kif iż-żelu u d-devozzjoni tal-membri tagħha għad irabbu l-għeruq fir-Rabat ta' l-Imdina, illum il-ġurnata qed naraw il-frott ta' ħidmiethom. Nafu li l-Arċikonfraternità kienet attiva fis-seklu ħmistax, iżda ffjorixxiet matul iż-żmien tal-Kavallieri ta' San Ġwann. Il-Gran Mastru Philippe Villiers de L'Isle Adam mexxa l-Ordni minn żmien imqalleb wara l-waqa' ta' Rhodi fit-23 ta' Diċembru 1522. Kienet it-tmexxija ta' dan il-Gran Mastru li żammet l-Ordni magħquda minkejja ħafna oppożizzjoni. Bir-rieda u l-perseveranza tiegħu rebaħ udjenza mal-Papa Adrijanu VI biex jipprova jakkwista port indipendenti fejn toqgħod l-Ordni, iżda l-Papa Adrijanu VI miet ftit wara u d-deċiżjoni tħalliet f'idejn is-suċċessur tiegħu, il- Papa Klement VII. Il-Gran Mastru ltaqa' mal-Papa Klement VII u talbu l- għajnuna tiegħu biex jagħti post lill- Ordni. Il-Papa Klement VII żamm kelmtu u wara ħafna ħsieb ra li Malta u Għawdex huma l-post adattat għall-Ordni. Dan seħħ mingħajr il-kunsens ta' Karlu V, li f'dak iż-żmien kien is-sid tal-gżejjer u tan-nies li joqogħdu fihom. B'riżultat ta' din id-deċiżjoni, fis-26 ta' Ottubru 1530, il-Gran Mastru, il-Kunsill u l- Kmandant Maġġur daħlu fil-Port il- Fit-13 ta' Novembru 1530, il-Gran Mastru daħal l-Imdina, ħakimha u taha l-isem il-ġdid ta' 'Notabile'. Il-Gran Mastru ġab miegħu l-affarijiet prezzjużi li l-Ordni salvat minn Rhodiu postijiet oħra, ħafna minn dawn l- affarijiet jinsabu fil-kon-kattidral ta' San Ġwann u f'diversi knejjes u mużewijiet f'Malta. Hu probabli ħafna li affarijiet oħra jinsabu moħbija f'kollezzjonijiet privati u istituzzjonijiet pubbliċi mad- dinja kollha. Nafu u kien hemm pitturi, skulturi, relikwi, fidded tal-knisja, abiti sagri, manuskritti, kotba, mapep u xogħol ta' l-istampa. Il-Gran Mastru kellu għal qalbu l- Knisja u l-Kunvent ta' Ġieżu, u lil San Ġużepp tar-Rabat ta' l-Imdina. Huwa maħsbu li l-Istatwa antika ta' San Ġużepp kienet rigal speċjali mill-Gran Mastru Philippe Velliers de L'Isle Adam; u dan meta nafu li l-Arċikonfraternità ta' San Ġużepp kienet diġa' teżisti għal xi snin. Nafu li l-Gran Mastru miet fil-21 ta' Awissu 1534 f'waħda miċ-ċelel tal- Kunvent. Kif hemm imnaqqax fuq il- ħajt. Bħala l-aħħar sinjal ta' mħabba u devozzjoni lejn San Ġużepp, il-qalb tal- Gran Mastru tinsab midfuna fid-dħul tal-Kappella (Oratorju) ddedikata lill- Arċikonfraternità ta' San Ġużepp. Ma ngħidux ħażin meta ngħidu li hemm rabta bejn l-Arċikonfraternità ta' San Ġużepp, il-Gran Mastru u l-Knisja ta' Santa Marija ta' Ġesii, tar-Rabat. F'paġna 27 tal-ktieb 'The Order Eariv Legacv in Malta' , insibu referenza għall- fattizzi x'aktarx grotteski li għandha l- istatwa ta' San Ġużepp inkurunat. Għandi nifhem li min kiteb l-artiklu kien qed jirreferi għall-merti artistiċi ta' l- . istatwa, aktar milli għal xi ħaġa oħra. Nifhem li kulħadd gostih u li dak li jogħġob lili jista' ma jogħġobx lil ħaddieħor. Ħadd m'hu ċertdwar kemm hi antika l-istatwa ta' l-injam. Nirrepeti li l-Arċikonfraternità kienet teżisti qabel il-miġja f'Malta tal- Kavallieri ta' San Ġwann, prova ta' dan tinsab fl-aħħar testment ta' Manfridus La Habica li jġib id-data tat-13 ta' Novembru 1508. L-Arċikonffraternità taf il-perseveranza tagħha lil dawk in-nisa u rġiel li żammew ħajja d-devozzjoni permezz tax-xogħol iebes u l-għajnuna kontinwa tagħhom. Dwar il-preżent nafu li t-tmexxija qiegħda f'idejn tajba ta' min qed juri r-riżultati ta' xogħol iebes u d-dedikazzjoni tiegħu. Ir-Rettur tagħna ilu jħares 'il quddiem sewwa sew sa mill-1978, meta kiteb, ġabar u stampa l-ewwel edizzjoni tal- ''Arċikonfraternità ta' San Ġużepp', minn hemm kompla bil-fuljett f'Diċembru ta' l-1980. Il-fuljett jitqassam b'xejn u jintbagħat anke l-Awstralja, l- Kanada, il-Messiku, Spanja, il-Polonja, Franza, l-Italja u postijiet oħra. Dan il-fuljett tas-Santwarju ta' San Ġużepp tar-Rabat ta' l-Imdina jagħmel ġid u fetaħ orizzonti li ħafna qatt ma basru bihom. Is-suċċess tal-fuljett hu dovut għax-xogħol tar-Rettur, is-Sur Duminku Micallef u tas-Sur Anthonv Casha. Ngħid għalija napprezza x- xogħol u d-dedikazzjoni tagħhom u ninsab grat ħafna lejhom. Nittama u nitlob li San Ġużepp jkompli jberikna u jħarisna lkoll. Mr. Anthonv Casha: Il-Fratellanza ta' San Ġużepp tar-Rabat ta' l-Imdina. Imsemmija f'testment tal-bidu tas-seklu sittax (fil-fuljett tal-festa Marzu 1992).